Diari Oficial de la Generalitat Valenciana


Sumari del DOGV 6661, del 29-11-2011 (2011/11664)

RESOLUCIÓ de 9 de novembre de 2011, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció i la baixa registral de la Fundación Lecasse de la Comunidad Valenciana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6661

Data del DOGV
:   29-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11686


Data del document
:   09-11-2011

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 9 de novembre de 2011, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció i la baixa registral de la Fundación Lecasse de la Comunidad Valenciana. [2011/11382]  
Vist l'expedient incoat per a la inscripció de l'extinció i la baixa registral de la Fundación Lecasse de la Comunidad Valenciana, conforme els següents,  
  
Fets  
Primer. La Fundación Lecasse de la Comunidad Valenciana es va inscriure al Registre de Fundacions de la Comunitat Valenciana, en virtut de Resolució Administrativa de data 19 d'abril de 2002, de la secretària general de la Conselleria de Justícia i Administracions Públiques, amb el número 122-A.  
L'objecte i finalitat de la Fundació eren, segons els seus Estatuts, «l'exercici d'activitats artístiques»  
L'últim Patronat, que consta inscrit al Registre de Fundacions de la Comunitat Valenciana, ho va ser per Resolució de data 19 d'abril de 2002, de la secretària general de la Conselleria de Justícia i Administracions Públiques, i és la seua composició la següent:   
President: León Grau Mullor. Vicepresident: León Grau García. Secretari patró: María del Carmen Grau García i vocal: Sergio Grau García.  
La dotació de la Fundació és de 6.010,12 €.  
Segon. Tenint en compte que la Fundació roman inactiva des de la seua constitució, no presentant comptes ni pressupostos (ara plans d'actuació) des de 2002, s'incoa el corresponent expedient d'informació prèvia amb el número 449/08, als efectes de procedir a la regularització o extinció de la Fundació. Instruït el meritat expedient, i atesa la impossibilitat de regularitzar administrativament la situació de la Fundació, la Comissió de Protectorat, de data 26 de gener de 2009, emet informe favorable l'inici de l'acció judicial d'extinció de la Fundació.  
  
Tercer. La Sentència núm. 148/2011, de 29 de setembre de 2011, dictada pel Jutjat de Primera Instància núm. 3 d'Alacant, estima la demanda interposada per la Generalitat Valenciana contra la Fundación Lecasse de la Comunidad Valenciana, en els termes següents:  
«S'estima la demanda presentada per l'advocat de la Generalitat Valenciana, en nom i representació de la Conselleria d'Industria Comerç i Innovació, que declara l'extinció de la demandada per la causa prevista en l'article 32.c, de la Llei 50/2002, de 26 de desembre, de Fundacions, en relació amb l'article 25 de la Llei Valenciana 8/1998, de 9 de desembre, de la Generalitat Valenciana, de Fundacions de la Comunitat Valenciana, i es procedeix a la inscripció de l'extinció al Registre de Fundacions i a l'obertura del procediment de liquidació en els termes legalment establits».  
  
Quart. No consta, en aquest Registre de Fundacions de la Comunitat Valenciana, cap patrimoni que haja de ser objecte de liquidació.  
  
Fonaments de dret  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determina que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana l'exercix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Aquesta Secretaria Autonòmica de Justícia és competent per a conéixer i resoldre el present expedient, en virtut del que disposen els articles 46 i 47, de l'esmentat Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell.  
  
Quart. Declarada l'extinció de la Fundació, en virtut de resolució judicial, per Sentència núm. 148/2011 del Jutjat de Primera Instància núm. 3 d'Alacant, de data 28 de setembre de 2011, a l'empara del que establixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en aquest Registre l'existència de béns i drets en el seu patrimoni, procedix inscriure la declaració judicial de l'extinció de la Fundació Lecasse de la Comunitat Valenciana, així com la seua baixa al Registre de Fundacions de la Comunitat, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
  
Primer  
Inscriure al Registre de Fundacions de la Comunitat Valenciana, la declaració judicial d'extinció de la Fundación Lecasse de la Comunidad Valenciana, en els termes de la Sentència núm. 148/2011, del Jutjat de Primera Instància núm. 3 d'Alacant, de data 29 de setembre de 2011, transcrits en el fet tercer de la present Resolució.   
  
Segon  
Inscriure al Registre de Fundacions de la Comunitat Valenciana la baixa de la Fundación Lecasse de la Comunidad Valenciana, inscrita amb el número 122-A.  
  
Notifiqueu la present resolució, que no posa fi a la via administrativa. Contra aquesta es podrà interposar recurs d'alçada, en el termini d'un mes, comptador des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115, de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28 h) de la Llei 5/1983, de 30 de desembre, del Consell.   
Tot això, sense perjuí que puga exercitar qualsevol altre recurs que estime pertinent.  
  
València, 9 de novembre de 2011.- El secretari autonòmic de Justícia: Antonio Gastaldi Mateo.